પંજાબ નેશનલ બેન્કના ચેરમેન અને મેનેજિંગ ડાયરેક્ટર આર . કામતે જણાવ્યું છે કે દર મહિને વ્યાજ આપવાથી બેંકોની આવક થોડી ઘણી વધશે . પરંતુ બેન્કોને વ્યાજદર વધાર્યા વગર થોડું વધુ પેમેન્ટ કરીને ગ્રાહકોને ટકાવી રાખવામાં મદદરૂપ થશે . દેશના ટોપ બેન્કર્સનું કહેવું છે કે આ ઓપ્શનનો અભ્યાસ શરૂઆતથી જ કરવામાં આવશે . બેન્કો હવે આ બાબતમાં કોણ પહેલ કરે તેની રાહ જોઈ રહી છે . બેન્ક દ્વારા આ નવી સિસ્ટમ પ્રમાણે કામ કરવાથી ડિપોઝિટર્સને ફાયદો થશે . વર્તમાન પ્રથા પ્રમાણે બેન્ક પોતાની પાસે જમા ગ્રાહકોની ડિપોઝિટ પર ત્રિમાસિક ધોરણે ગણતરી કરીને વ્યાજ આપે છે . કેટલીક બેન્કો મંથલી પેમેન્ટ કરે છે , પરંતુ તેઓ અર્લી પેમેન્ટ પર પોતાના નુકસાનને અલગ કરીને થોડું ઓછું પેમેન્ટ કરે છે . જેમ કે જો ક્વાર્ટરલી ઇન્ટરેસ્ટ રૂપિયા 300 થતો હોય તો બેન્ક મંથલી પેમેન્ટમાં ત્રણ મહિના સુધી દર મહિને રૂપિયા 100 નહીં આપે , પરંતુ તેમાં થોડો કાપ મૂકીને પેમેન્ટ કરશે . જો બેન્ક નવી સિસ્ટમ અપનાવશે તો તેને દર મહિને વ્યાજની ગણતરી કરવી પડશે અને તેમાં વ્યાજનું કમ્પાઉન્ડિંગ ઇન્ટરેસ્ટ પણ ગણાશે . આ નવી સિસ્ટમ અપનાવાથી બેન્કના ખર્ચમાં નજીવો પણ વધારો ચોક્કસ થશે . શોર્ટ ટર્મ ડિપોઝિટ પર અવલંબન વધવાથી બેન્કોને એસેટ લાયબિલિટી મિસમેચનો સામનો કરવો પડી રહ્યો છે એટલે કે લોંગ ટર્મ લોનને શોર્ટ ટર્મ ડિપોઝીટથી સપોર્ટ કરવો પડે છે . લોંગ ટર્મ ઇન્ફ્રાસ્ટ્રક્ચર અને રેસિડેન્શિયલ હોમ લોનમાં વધતી ભાગીદારીથી મોટા ભાગની સરકારી બેન્કોનો એવરેજ લોન ટેનર વધી ગયો છે .